BCH บวก 3% โบรกแนะ “ซื้อ” เป้า 22.60 บ. ลุ้นกำไรปีนี้ 1.6 พันล้าน
BCH บวก 3% ลุ้นกำไรปี 66 ทะลุ 1.6 พันล้านบาท รับรายได้รักษาลูกค้าทั่วไป และผู้ป่วยต่างชาติฟื้น โบรกยังคงแนะนำ “ซื้อ” ราคาเป้าหมาย 22.60 บ.
BCH บวก 3% ลุ้นกำไรปี 66 ทะลุ 1.6 พันล้านบาท รับรายได้รักษาลูกค้าทั่วไป และผู้ป่วยต่างชาติฟื้น โบรกยังคงแนะนำ “ซื้อ” ราคาเป้าหมาย 22.60 บ.
31 ม.ค. 2566

ผู้สื่อข่าวรายงานว่า วันนี้ (31 ม.ค.66) ราคาหุ้น บริษัท บางกอก เชน ฮอสปิทอล จำกัด (มหาชน) หรือ BCH ณ เวลา 11:18 น. อยู่ที่ระดับ 21.80 บาท บวก 0.70 บาท หรือ 3.32% สูงสุดที่ระดับ 21.80 บาท ต่ำสุดที่ระดับ 21.00 บาท ด้วยมูลค่าการซื้อขาย 247.09 ล้านบาท

บล.กรุงศรี ระบุในบทวิเคราะห์ (25 ม.ค.66) ว่าแนวโน้มกำไรสุทธิปี 66 ของ BCH อยู่ที่ 1,685 ล้านบาท สนับสนุนจากรายได้ที่ ไม่เกี่ยวกับโควิดจากการปรับปรุงโรงพยาบาลและผู้ป่วยต่างชาติมากขึ้น
ทั้งนี้ยังคงมองว่าแนวโน้มกำไรสุทธิปี 66 ของ BCH อยู่ที่ 1,685 ล้านบาท รับรายได้รักษาลูกค้าทั่วไป (Non COVID) เติบโต 15% จากงวดเดียวกันของปีก่อนตามการใช้บริการเพิ่มขึ้นของลูกค้าเงินสดชาวไทยและต่างชาติ รวมถึงประกันสังคม
โดยคาดว่า Revenue intensity มีแนวโน้มสูงขึ้นตามการรักษาลูกค้าทั่วไป โดยเฉพาะกลุ่มลูกค้าต่างชาติ และขยายศูนย์โรคเฉพาะทางเพิ่มเติม นอกจากนี้หากมีการปรับขึ้นอัตราค่ารักษาประกันสังคมราว 4-7% ประเมินเบื้องต้นจะเป็นอัพไซด์ต่อกำไรสุทธิของ BCH เพิ่มขึ้น 5-8% โดยยังคงคำแนะนำ “ซื้อ” ราคาเป้าหมาย 22.60 บาท